22 De Hirudinibus. 



tessulata haec corpora Sanguisugae vel Aulastomatis vesiculis respiratoriis sic dic- 

 tis cum organis ansiformibus, quae eodem loco sitae sunt, quodammodo similia. 



Brevi post coitum in Cleps. tessulata, post organa filiformia exserta in Cleps. 

 complanata, motus ovariorum peristalticus incipit, extrinsecus conspicuus, quo ova 

 de funiculis suis solvuntur. Eundem ovariorum motum etiam in Cleps. marginata, 

 hyalina, Carenae, bioculata vidi. Ova soluta paucos post dies, albuminis strato tenu- 

 issimo et chorio subtili hyalino munita pariuntur. Omnes enim spezies 

 modo laudatae oviparae 1 ). 



Pariendi actum saepissime in Cleps. complanata, interdum etiam in Cleps. 

 tessulata observavi. Corpore et ante et pone vulvam quam maxime coarctato, an- 

 terior corporis pars sub posteriorem ita inflectitur, ut vulva faciem ventralem partis 

 posterioris spectet. Fortibus tune et quasi convulsivicis contractionibus ova eduntur 

 eorumque ea, quae primum egressa, a subsequentibus versus latera et dorsum pro- 

 pelluntur, donee in medio dorso ab utroque latere congredientia annulum completum 

 corpus cingentem efficiunt. Ex hoc annulo caput protrahens mater ovorum acer- 

 vum vitro apprimit, ubi mox muci, quo ova involuta sunt, superficies in membra- 

 nam tenuem pellucidam coagulatur. Tales ovorum acervos tres usque septem 

 ova dena usque quadragena continentes Cleps. tessulata et complanata, unum tan- 

 turn ovis 6080 compositum Cleps. marginata parit. Ovorum numerus, et color, 

 itemque amoris tempus secundum species variat, ut supra in specierum descriptio- 

 nibus notavi. 



Ovis ad vitrum vel plantam aquaticam vel mollusci testam lapidemve de- 

 positis Cleps. tessulata, marginata, complanata immotae supersedent, ea quasi in- 

 cubantes, donee septem fere usque decem diebus praeterlapsis pulli excludantur, quas 

 tune mater ventri affixes secum fert. Contra Cleps. hyalina, Carenae, bioculata 

 ipsa jam ova sub ventre secum portant, neque vero ad corpus alienum deponunt. 

 Quod etiam de Cleps. paludosa, apud nos non obvia, observavit Carena. Cleps. 

 verrucata quomodo sese habeat, nescio ; omnes enim quas reperi pullos jam exclusos 

 sub ventre fovebant 2 ). 



1) Oviparas esse Cleps. bioculatam jam Rawlins Johnson, Cleps. bioculatam, Carenae, complanatam 

 Filippi observarunt. Contra Moquin-Tandon Cleps. complanatam ; Carena Cleps. bioculatam, Carenae (Hir. 

 trioculat. Car.) marginatam (Hir. cephalot. Car.) viviparas esse contendunt. 



2) Reliqnam dissertationis partem imprimendam baud curavi, cum generum reliquorum expositio 

 parum novi contineat, genitalium vero fabrica, capite tertio explicanda, vix sine tabulis adjectis satis clare 

 demonstrari posse videretur. 



